Else Marie Bergem Hagen

Else Marie Bergem Hagen (født 22. desember 1963 i Stavanger) er en norsk bildekunstner og fotograf. Hun debuterte på Høstutstillingen i 1996 og har siden da deltatt på en rekke utstillinger både innen- og utenlands, blant annet Stavanger Kunstforening, Nord-Trøndelag fylkesgalleri, Galleri K og i Vigeland-museet.

Hagen har grunnleggende utdannelse fra Bergeland videregående skole med tegning, form og farge (1982–85).  I 1985-86 var hun elev ved Kunstskolen i Rogaland, Stavanger.   

Hagen bor og arbeider i Oslo.

Priser 
Som kunstner har Hagen mottatt en rekke priser og stipend, blant annet førstepremie i Småbildebiennalen (Stavanger Kunstforening), Statens etableringsstipend, Vederlagfondets stipend og Royal Caribbean Arts Grant i 2007. 

I 2011 fikk Hagen tildelt statens garantiinntekt for kunstnere.

I 2019 mottok Hagen Høstutstillingsprisen fra Bildende Kunstneres Hjelpefond for sin deltakelse på Høstutstillingen.

Referanser

Eksterne lenker 

 Listen.no. Else Marie Bergem Hagen kunstnerindeks. Med bilder.  Besøkt 14. mars 2012.
 Gallerik.com. Kunstner-CV.  Besøkt 10. mars 2012.
 Gallerik.com. Pressemelding om utstillingen «Det synlige», 2010.  Besøkt 10. mars 2012. 
 nrk.no 24. september 2008 Kunstutstilling: Utfordrer Vigeland....  Besøkte 14. mars 2012.  

Norske malere
Norske fotografer
Personer fra Stavanger kommune
Fødsler i 1963